Diari Oficial de la Generalitat Valenciana


Sumari del DOGV 4011, del 31-05-2001 (2001/5224)

ORDRE de 28 de maig de 2001, de la Conselleria d'Economia, Hisenda i Ocupació, per la qual s'obri un nou termini de presentació de sol·licituds i s'amplia la dotació pressupostària destinada a finançar les ajudes previstes en el Programa d'Ajudes a les Actuacions Mediambientals (PAMER) per a l'any 2001 i de subvencions en l'àmbit de col·laboració amb les corporacions locals per a la contractació del personal treballador desocupat per a l'any 2001.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4011

Data del DOGV
:   31-05-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/5224


Data del document
:   28-05-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * administració local
    * regió desfavorida
    * protecció del bosc
    * desenvolupament rural
    * suport econòmic
    * ajuda a l'ocupació
    * creació d'ocupació
    * ajuda pública

ORDRE de 28 de maig de 2001, de la Conselleria d'Economia, Hisenda i Ocupació, per la qual s'obri un nou termini de presentació de sol·licituds i s'amplia la dotació pressupostària destinada a finançar les ajudes previstes en el Programa d'Ajudes a les Actuacions Mediambientals (PAMER) per a l'any 2001 i de subvencions en l'àmbit de col·laboració amb les corporacions locals per a la contractació del personal treballador desocupat per a l'any 2001. [2001/5224]
  
Amb data 25 de gener de 2001 va ser publicada en el Diari Oficial de la Generalitat Valenciana l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió de subvencions del Programa d'Ocupació Publica d'Interés Social i Foment del Desenvolupament Local.
  
Posteriorment, amb data 5 d'abril de 2001, va ser publicada en el Diari Oficial de la Generalitat Valenciana l'Ordre de 23 de març de 2001, de la Conselleria d'Economia, Hisenda i Ocupació (DOGV núm.3974), per la qual es va donar publicitat a les línies de crèdit i a l'import global màxim destinat a atendre diverses ajudes del Programa d'Ocupació Publica d'Interés Social i Foment del Desenvolupament Local per a l'any 2001. La citada Ordre, en l'article 1, apartats a) i b), va establir els imports destinats a atendre les ajudes regulades en els capítols II i III del títol II de l'Ordre (Programa d'Ajudes a Corporacions Locals i Programa d'Ajuda a les Actuacions Mediambientals ?PAMER), les quals es finançaran a càrrec del capítol IV amb un import global màxim de 6.584.993.747 de PTA (35.210.511,61 euros) i 8.069.069.669 de PTA (6.010.121,04 euros), respectivament.
  
Atesa la favorable acollida que ha tingut la convocatòria entre les corporacions locals així com la disponibilitat pressupostària que permet incrementar la dotació inicial, es considera convenient procedir al citat increment.
  
Per allò exposat i segons allò que s'ha establit per l'article 47.11 del Text Refós de la Llei d'Hisenda Publica de la Generalitat Valenciana, aprovat pel Decret Legislatiu de 26 de juny de 1991, mitjançant una ordre es donarà publicitat a les línies de subvenció que financen la concessió d'ajudes de naturalesa corrent o de capital i a l'import global màxim destinat a elles.
  
En virtut d'això, i de conformitat amb allò que s'ha disposat per l'article 35 de la Llei 5/1983, de 30 de desembre, de Govern Valencià,
  
Ordene
  
Article 1
  
Se àmplia la dotació pressupostària destinada a finançar les ajudes establides en els capítols II i III del títol II de l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió de subvencions del Programa d'Ocupació Publica d'Interés Social i Foment del Desenvolupament Local, pels imports que s'indiquen tot seguit:
  
a) El Programa d'Ajudes a Corporacions Locals per a l'exercici 2001, per import de 059.604.678 de PTA(1.202.024,21 euros), a càrrec del capítol IV (codi línia T2445), dels quals 436.281.579 de Ptes. (781.315,74 euros) són finançats pel Fons Social Europeu.
  
b) El Programa d'Ajudes a les Actuacions Mediambientals PAMER per a l'exercici de 2001, per import de 124.697.732 de Ptes. (1.803.036,31 euros) a càrrec del capítol IV (codi línia T2445), dels quals 325.429.153 de Ptes. (1.171.973,60 euros) són finançats pel Fons Social Europeu.
  
Article 2
  
S'obri un nou termini de presentació de sol·licituds en el programa citat en l'article anterior de 15 dies hàbils comptats a partir del següent al de la publicació d'aquesta ordre en el Diari Oficial de la Generalitat Valenciana.
  
Disposició addicional primera
  
Les entitats que hagueren presentat sol·licitud per al Programa d'Ajudes a Corporacions Locals i PAMER en l'anterior convocatòria de l'any 2001 i que en la data de publicació d'aquesta ordre no l'hagueren vista atesa podran, juntament amb la nova sol·licitud, manifestar el seu interés a executar la memòria presentada en l'anterior convocatòria o bé presentar una nova memòria.
  
Disposició addicional segona
  
Les sol·licituds que incloguen memòria noves hauran d'indicar, als efectes del que disposa l'article 17 de l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió de subvencions del Programa d'Ocupació Publica d'Interés Social i Foment del Desenvolupament Local, si l'execució prevista de les tasques finalitzarà dins de l'any natural o es prorrogaran els treballs fins al primer trimestre de l'any següent, si bé en aquest últim cas, obligatòriament, s'iniciaran en el present any i finalitzaran com a màxim el 31 de març de 2002.
  
Disposició final
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 28 de maig de 2001
  
El conseller d'Economia, Hisenda i Ocupació,